Spillet har referanse til hekseprosessene i byen Salem i Massachusetts i USA på 1600-tallet. Spillereglene har meget til felles med reglene i Mafia; målet er å eliminere motstanderens lag. På det ene laget er byens borgere, på det andre de kriminelle. Dessuten finnes det et lag av såkalt «nøytrale» spillere. Borgerne har som mål å lynsje alle kriminelle, herunder mafia og seriemordere, mens de kriminelle skal kvitte seg med alle borgerne. Spillet kan spilles via nettlesere, iOS, Android og kjøpes på Steam.